[{"text_idx": "#000003", "text": "Mathemateg, Saesneg a TG Sylfaenol"}, {"text_idx": "#000006", "text": "Roedd Mr Kinnock yn awyddus i glywed am brofiadau\u2019r myfyrwyr o lygad y ffynnon er mwyn dangos i Lywodraeth y DU pa mor bwysig yw\u2019r rhaglen ar gyfer datblygiad personol a phroffesiynol dysgwyr galwedigaethol."}, {"text_idx": "#000007", "text": "Mae Erasmus+ yn galluogi pobl ifanc i astudio, gweithio, gwirfoddoli, addysgu a hyfforddi mewn gwledydd eraill. Mae\u2019n rhoi hwb i sgiliau a chyflogadwyedd, yn ogystal a\u0302 moderneiddio addysg, hyfforddiant a gwaith ieuenctid. Mae hefyd yn darparu cyfleoedd datblygiad proffesiynol ar gyfer addysgwyr gan gynnwys ymweliadau astudio, cysgodi swyddi, hyfforddiant a datblygu adnoddau arloesol."}, {"text_idx": "#000009", "text": "Ers 2015, mae myfyrwyr trin gwallt a therapi\u0308au cymhwysol Grw\u0302p Colegau NPTC wedi teithio i Sbaen trwy Erasmus+ i weithio mewn salonau a sbas ar draws dinas Girona yng Nghatalonia."}, {"text_idx": "#000010", "text": "Clywodd Mr Kinnock gan y cyn-fyfyrwyr Isabelle, Cherelle, Jane a Bethan, y mae pob un ohonynt yn awr yn rhedeg eu busnesau eu hunain neu\u2019n gweithio o fewn y diwydiant."}, {"text_idx": "#000011", "text": "Eglurodd Isabelle sut y gwnaeth ei hamser yn Hotel Balneari Vichy Catalan ei helpu hi. Dywedodd: \u201cLlwyddais i ddatblygu gwell dealltwriaeth o fywyd gwaith a sut i ddelio a\u0302 chwsmeriaid. Rhoddodd yr hyder a\u2019r annibyniaeth yr oedd eu hangen arnaf i mi sefydlu fy musnes fy hun ac yr wyf bellach yn rhedeg cwmni therapi harddwch llwyddiannus, Isabelle\u2019s Beauty Room, wedi\u2019i leoli yn Centerprise, y Ganolfan Menter yng Ngholeg Castell-nedd\u201d."}, {"text_idx": "#000012", "text": "Gofynnodd Mr Kinnock i\u2019r grw\u0302p pa heriau oedd y myfyrwyr wedi\u2019u hwynebu yn ystod eu profiad gwaith. Roedd pawb yn cytuno mai un o\u2019r heriau mwyaf oedd y rhwystr ieithyddol, gan yr oedd y rhan fwyaf o\u2019r staff a\u2019r cleientiaid yn siarad Catalaneg. Dysgon nhw ddarnau o\u2019r iaith drwy apiau iaith a\u2019u cydweithwyr, gan eu galluogi i gyfathrebu a\u0302\u2019u cwsmeriaid. Roedd cymudo i\u2019r gwaith yn rhywbeth a oedd yn newydd i lawer o\u2019r myfyrwyr, gan yr oedd rhaid iddynt lywio eu ffordd ar draws y ddinas bob bore ac roedd hyn wedi\u2019u helpu i ddatblygu eu hannibyniaeth a magu hyder. Roeddent yn awyddus iawn i nodi bod y gefnogaeth gan y darlithwyr a deithiodd gyda nhw heb ei hail, roedden nhw bob amser ar gael i roi cymorth ac arweiniad ac wedi eu hannog drwy gydol y broses."}, {"text_idx": "#000013", "text": "Eglurodd y grw\u0302p fod y spas lle roeddent yn gweithio yn cynnig triniaethau gwahanol o\u2019u cymharu a\u0302\u2019r rhai yn y DU. Roedd hyn wedi agor eu llygaid i nifer o wahanol bosibiliadau ac roeddent yn gallu ymarfer technegau nad oeddent erioed wedi\u2019u profi o\u2019r blaen. Mantais arall o fod ar leoliad yn Girona oedd y cyfle i ymgymryd a\u0302 rhai ymweliadau diwylliannol anhygoel yn Barcelona a\u2019r cyffiniau a rhannu profiadau a fydd yn aros yn y cof am flynyddoedd i ddod."}, {"text_idx": "#000015", "text": "Ar o\u0302l dychwelyd o\u2019u profiad Erasmus+, bu nifer o\u2019r myfyrwyr yn cystadlu mewn cystadlaethau sgiliau cenedlaethol a rhyngwladol, gyda Cherelle yn ennill medal efydd. Ar o\u0302l gorffen eu hastudiaethau a dechrau eu gyrfaoedd yn y diwydiant trin gwallt a therapi\u0308au cymhwysol, mae pob un o\u2019r pedair cyn-fyfyriwr wedi penderfynu dychwelyd i Goleg Afan i ymgymryd a\u0302 chymhwyster addysgu TBAR. Maent yn cytuno fod Erasmus+ wedi helpu i roi\u2019r hyder angenrheidiol iddynt i gymryd y cam nesaf. Felly pwy a w\u0302yr, ymhen ychydig flynyddoedd, efallai y byddant yn mynd a\u0302\u2019u myfyrwyr eu hunain ar antur Erasmus+!"}, {"text_idx": "#000018", "text": "We pride ourselves on offering an excellent user experience for our customers and clients when partaking in a part-time or professional training course with us.\nA few words from our clients & customers\nIf you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors.\nClick here to book a visit"}, {"text_idx": "#000019", "text": "We pride ourselves on offering an excellent user experience for our customers and clients when partaking in a part-time or professional training course with us."}, {"text_idx": "#000020", "text": "If you would like further information on how the Business Development Unit can upskill you or your business, please contact us by clicking the below button to arrange a visit from our Business Engagement Advisors."}]